EKH พุ่งต่อเกือบ 8% แรงสุดรอบ 10 เดือน รับอานิสงส์โควิดระบาดรอบใหม่
EKH พุ่งต่อเกือบ 8% แรงสุดรอบ 10 เดือน รับอานิสงส์โควิดระบาดรอบใหม่ ล่าสุดอยู่ที่ 5.60 บาท บวก 0.40 บาท หรือ 7.69% มูลค่าซื้อขาย 26.54 บาท
EKH พุ่งต่อเกือบ 8% แรงสุดรอบ 10 เดือน รับอานิสงส์โควิดระบาดรอบใหม่ ล่าสุดอยู่ที่ 5.60 บาท บวก 0.40 บาท หรือ 7.69% มูลค่าซื้อขาย 26.54 บาท
5 ม.ค. 2564

ผู้สื่อข่าวรายงานว่า ราคาหุ้น บริษัท เอกชัยการแพทย์ จำกัด (มหาชน) หรือ EKH ล่าสุด ณ เวลา 11.24 น. อยู่ที่ 5.60 บาท บวก 0.40 บาท หรือ 7.69% สูงสุดที่ 5.60 บท ต่ำสุดที่ 5.25 บาท ด้วยมูลค่าซื้อขาย 26.54 บาท โดยราคาหุ้นปรับตัวขึ้นต่อเนื่อง 4 วันติด นับตั้งแต่ราคาหุ้นอยู่ที่ระดับ 4.80 บาท เมื่อวันที่ 28 ธ.ค.2563 และปรับตัวขึ้นสูงสุดในรอบ 10 เดือน นับตั้งแต่ราคาหุ้นอยู่ที่ระดับ 5.60 บาท เมื่อวันที่ 21 ก.พ.2563

ทั้งนี้ บล.ฟิลลิป (ประเทศไทย) ระบุในบทวิเคราะห์ แนะนำ “ทยอยซื้อ” โดยนับตั้งแต่ 20 ธ.ค.2563 เป็นต้นมา พบผู้ติดเชื้อโควิด-19 จำนวนมากในจ.สมุทรสาคร ส่งผลให้ผู้ที่มีความเกี่ยวข้องหรือใกล้ชิดผู้ติดเชื้อเข้ารับการตรวจเพิ่มมากต่อเนื่องทั้งจากเข้าตรวจ Drive Thru ที่โรงพยาบาล หรือออกไปตรวจนอกสถานที่ หรือตามโรงงานต่างๆ ซึ่งรองรับได้สูงสุด 600-700 รายต่อวัน คาดรับรู้รายได้ไตรมาส 4/63 ราว 15 ล้านบาท และส่วนใหญ่ลูกค้าชำระเงินเอง และบริษัทประกันรับผิดชอบบางส่วนทำให้ได้มาร์จิ้นสูง